**15. návštevná expedícia** (skrátene  **EP-15**; rus. Пятнадцатая экспедиция посещения, ЭП-15) na Medzinárodnú vesmírnu stanicu (ISS) bola krátkodobá výprava amerického producenta počítačových hier Richarda Garriotta na stanici. Po týždennom pobyte na ISS a splnení plánovaného programu sa Garriott vrátil na Zem.

Posádka
-------

### Hlavná

* USA  Richard Garriott (1), účastník kozmického letu, súkromník

V zátvorkách je uvedený celkový počet letov do vesmíru vrátane tejto misie.

### Záložná

* Austrália  Nik Halik, súkromník

Priebeh výpravy
---------------

### Prípravy

Medzinárodná vesmírna stanica (ISS) bola od začiatku novembra 2000 trvalo osídlená ľuďmi. Základné posádky stanice boli do havárie Columbie striedané raketoplánmi, ako záchranné člny im slúžili lode Sojuz. Po prerušení letov raketoplánov v dôsledku havárie bola veľkosť základných posádok stanice znížená na dvoch kozmonautov, ktorých dopravu zabezpečovali Sojuzy. Tretie miesto v lodiach obsadzovali členovia návštevných posádok, po týždni sa vracajúci na Zem starým Sojuzom.

Miesto v Sojuze TMA-13 štartujúceho v októbri 2008 obsadil americký podnikateľ a producent počítačových hier Richard Garriott, syn astronauta NASA Owena Garriotta. Prvé správy o jeho pripravovanom lete do vesmíru zverejnila spoločnosť Space Adventures v septembri 2007, keď už mal za sebou prvé lekárske prehliadky. Vtedy na miesto v Sojuze TMA-13 kandidoval aj ruský politík Vladimir Gruzdev, ale jeho let bol ešte na jeseň 2007 odsunutý na neskôr a nakoniec zrušený.

V januári 2008 Garriott začal výcvik vo Stredisku prípravy kozmonautov (CPK) v Hviezdnom mestečku. Za cestu zaplatil 30 miliónov dolárov.

Náhradníkom Garriotta sa stal austrálsky multimilionár a investor Nik Halik. Informácie o jeho zaradení do záložnej posádky Sojuzu TMA-13 priniesla austrálska tlač koncom roka 2007, oficiálne bol do posádky zaradený v januári 2008, keď spoločne s Garriottom začal prípravu. Za výcvik a úlohu náhradníka zaplatil 3 milióny dolárov.

### Let

Jurij Lončakov a Michael Fincke z Expedície 18 spoločne s Richardom Garriottom odštartovali 12. októbra 2008 o 7:02 UTC z kozmodrómu Bajkonur v lodi Sojuz TMA-13; po dvoch dňoch samostatného letu sa 14. októbra o 8:26 UTC spojili so stanicou.

 Inštalácia nosnej rakety Sojuz-FG so Sojuzom TMA-13 na štartovej rampe. 10. októbra 2008
Po spojení sa kozmonauti privítali s posádkou ISS, vyložili náklad na stanicu a začali plánovanú činnosť. Garriott mal na programe deväť experimentov, z toho dva pre Európsku vesmírnu agentúru (ESA) a tri pre NASA.

Dvojica pokusov pripravená spoločne s ESA boli experimenty ILO-G (skúmanie adaptácie vestibulárneho systému kozmonautov na stav beztiaže) a Muscle-G (štúdium atrofie vnútorných svalov ľudského tela v beztiažovom stave).

Na americkom segmente stanice Garriott vykonával hodnotenie kvality videnie v podmienkach kozmického letu v experimente CORNEA-G, sledovanie imunitného systému v experimente IMMUNO-G a sledovanie pohybov kozmonauta v spánku v experimente SLEEP-G.

Ďalej sa venoval experimentu PCG (porovnanie procesov kryštalizácie bielkovín na obežnej dráhe a na Zemi), demonštroval platnosť zákona zachovania energie v experimente DHL-G, namaľoval obraz v experimente Picture a pohovoril so študentmi škôl v Spojených štátoch, Spojenom kráľovstve a Malajzii.

Experimenty zabrali americkému turistovi 33 hodín, 5 hodinami práce pomohli aj ruskí kozmonauti; vyžiadali si dodávku 16,78 kg vybavenia na stanicu a návrat na Zem 5,51 kg materiálu s výsledkami.

Po týždennom pobyte na ISS sa 24. októbra 2008 o 0:16 UTC Garriott a vracajúca sa posádka Expedície 17 v Sojuze TMA-12 odpútali od stanice a v ten istý deň o 3:37 UTC pristáli v severnom Kazachstane, 89 km severne od Arkalyku.

Referencie
----------


|  |  |
| --- | --- |
| Portal | Kozmonautický portál |

*Tento článok je čiastočný alebo úplný preklad článku 15. návštěvní expedice (ISS) na českej Wikipédii.*

1. 1 2  IVANOV, Ivan, a kol. *Космическая энциклопедия astronóm* [online]. Moskva: rev. 2009-03-22, [cit. 2010-07-05]. Kapitola Richard Allen Garriott. Dostupné online. (po rusky)
2. ↑  IVANOV, Ivan, a kol. *Космическая энциклопедия astronóm* [online]. Moskva: rev. 2009-01-05, [cit. 2010-07-05]. Kapitola Nik Halik. Dostupné online. (po rusky)
3. 1 2   *Ракетно-космическая корпорация "Энергия" имени С.П. Королёва* [online]. Moskva: RKK Energija, [cit. 2010-07-05]. Kapitola Экспедиция МКС-18. Пятнадцатая российская экспедиция посещения. Dostupné online. (po rusky)
4. ↑  HOLUB, Aleš. *MEK. Malá encyklopédia kozmonautiky* [online]. REV. 2008-04-08, [cit. 2010-07-05]. Kapitola Sojuz TMA-13. Dostupné online. (po česky)
5. 1 2 3 4   *Ракетно-космическая корпорация "Энергия" имени С.П. Королёва* [online]. Moskva: RKK Energija, [cit. 2010-07-05]. Kapitola Зарубежные программы. Программа экспериментов по проекту "GTA" участника космического полета Ричарда Гэрриотта. Dostupné online. (po rusky)
6. ↑  VÍTEK, Antonín. *SPACE 40. Veľká encyklopédia družíc a kozmických sond* [online]. Praha: rev. 2010-03-20, [cit. 2010-07-05]. Kapitola 2008-015A - Sojuz-TMA 12. Dostupné online. (po česky)

| * z
* d
* u
Expedície na Medzinárodnú vesmírnu stanicu |
| --- |
| Základné expedície | 

|  |  |
| --- | --- |
| Minulé | 
* Expedícia 1
* Expedícia 2
* Expedícia 3
* Expedícia 4
* Expedícia 5
* Expedícia 6
* Expedícia 7
* Expedícia 8
* Expedícia 9
* Expedícia 10
* Expedícia 11
* Expedícia 12
* Expedícia 13
* Expedícia 14
* Expedícia 15
* Expedícia 16
* Expedícia 17
* Expedícia 18
* Expedícia 19
* Expedícia 20
* Expedícia 21
* Expedícia 22
* Expedícia 23
* Expedícia 24
* Expedícia 25
* Expedícia 26
* Expedícia 27
* Expedícia 28
* Expedícia 29
* Expedícia 30
* Expedícia 31
* Expedícia 32
* Expedícia 33
* Expedícia 34
* Expedícia 35
* Expedícia 36
* Expedícia 37
* Expedícia 38
* Expedícia 39
* Expedícia 40
* Expedícia 41
* Expedícia 42
* Expedícia 43
* Expedícia 44
* Expedícia 45
* Expedícia 46

 |
| Súčasná | Expedícia 47 |
| Plánované | 
* Expedícia 48
* Expedícia 49
* Expedícia 50
* Expedícia 51
* Expedícia 52
* Expedícia 53
* Expedícia 54

 |

 | Logo ISS |
| Návštevné expedície | 

|  |  |
| --- | --- |
|       Minulé | 
* EP-1
* EP-2
* EP-3
* EP-4
* EP-5
* EP-6
* EP-7
* EP-8
* EP-9
* EP-10
* EP-11
* EP-12
* EP-13
* EP-14
* EP-15
* EP-16
* EP-17
* EP-18

 |

 |
| Expedície raketoplánov | 

|  |  |
| --- | --- |
|       Minulé | 
* STS-88
* STS-96
* STS-101
* STS-106
* STS-92
* STS-97
* STS-98
* STS-102
* STS-100
* STS-104
* STS-105
* STS-108
* STS-110
* STS-111
* STS-112
* STS-113
* STS-114
* STS-121
* STS-115
* STS-116
* STS-117
* STS-118
* STS-120
* STS-122
* STS-123
* STS-124
* STS-126
* STS-119
* STS-127
* STS-128
* STS-129
* STS-130
* STS-131
* STS-132
* STS-133
* STS-134
* STS-135

 |

 |